b'\n_START_ARTICLE_\nWolf (autoblindat)\n_START_SECTION_\nDescriere\n_START_PARAGRAPH_\nAutoblindatul Wolf a fost proiectat pentru a transporta \xc3\xaen siguran\xc8\x9b\xc4\x83 solda\xc8\x9bii \xc3\xaen timpul luptelor urbane sau \xc3\xaen timpul misiunilor de men\xc8\x9binere a p\xc4\x83cii. Vehiculul are la baz\xc4\x83 \xc8\x99asiul camionului Ford F-550, care are o sarcin\xc4\x83 util\xc4\x83 de 8 tone. Mobilitatea este asigurat\xc4\x83 de un motor diesel V8 de 325 cai putere . Transmisia este automat\xc4\x83, cu 5 viteze, iar vehiculul beneficiaz\xc4\x83 de servodirec\xc8\x9bie. Suspensia este 4\xc3\x974, iar pneurile permit deplasarea chiar \xc8\x99i \xc3\xaen cazul perfor\xc4\x83rii repetate \xc3\x8en partea din fa\xc8\x9b\xc4\x83 a vehiculului se afl\xc4\x83 o bar\xc4\x83 de protec\xc8\x9bie \xc8\x99i dou\xc4\x83 c\xc3\xa2rlige de remorcare._NEWLINE_Carcasa blindat\xc4\x83 are o construc\xc8\x9bie modular\xc4\x83 \xc8\x99i poate fi folosit\xc4\x83 de un alt \xc8\x99asiu similar \xc3\xaen cazul dep\xc4\x83\xc8\x99irii duratei de exploatare. Wolf este dotat cu aer condi\xc8\x9bionat, ABS, airbaguri \xc8\x99i centuri de siguran\xc8\x9b\xc4\x83 reglabile pe \xc3\xaen\xc4\x83l\xc8\x9bime pentru pasagerii din fa\xc8\x9b\xc4\x83. \xc3\x8entre pasagerii din fa\xc8\x9b\xc4\x83 \xc8\x99i cei din spate nu exist\xc4\x83 un perete desp\xc4\x83r\xc8\x9bitor, pentru a facilita comunicarea. Carcasa blindat\xc4\x83 poate fi dotat\xc4\x83 cu p\xc3\xa2n\xc4\x83 la 7 ambrazuri pentru ca solda\xc8\x9bii din interior s\xc4\x83 trag\xc4\x83: 2 \xc3\xaen lateral, una \xc3\xaen spate, una \xc3\xaen acoperi\xc8\x99 \xc8\x99i, op\xc8\x9bional, una \xc3\xaen partea din fa\xc8\x9b\xc4\x83 a vehiculului, pentru comandant. Observarea se face prin parbriz, cele trei geamuri laterale, precum \xc8\x99i cele dou\xc4\x83 gramuri din partea din spate. Toate geamurile sunt antiglon\xc8\x9b \xc8\x99i au grilaje de protec\xc8\x9bie. \xc8\x98oferul \xc8\x99i comandantul au un ecran prin care pot vedea \xc3\xaen partea din spate a vehiculului blindat prin intermediul unei camere de vedere pe timp de zi/noapte. Accesul este facilitat de cele dou\xc4\x83 patru u\xc8\x99i laterale (dou\xc4\x83 pentru camera de conducere \xc8\x99i dou\xc4\x83 pentru camera desantului), cele dou\xc4\x83 u\xc8\x99i din spate \xc8\x99i oblonul tr\xc4\x83g\xc4\x83torului din plafon._NEWLINE_Vehiculul blindat Wolf poate fi dotat, op\xc8\x9bional, cu o turel\xc4\x83 telecomandat\xc4\x83 RCWS fabricat\xc4\x83 de c\xc4\x83tre firma israelian\xc4\x83 de armament Rafael. \xc3\x8en interiorul autoblindatului se afl\xc4\x83 rastele pentru muni\xc8\x9bie, o trus\xc4\x83 de prim-ajutor, un set PSA (piese, scule \xc8\x99i accesorii) \xc8\x99i dou\xc4\x83 extinctoare a c\xc3\xa2te 3 kilograme fiecare.'